B4-0378/99/αναθ. 2

Ψήφισμα σχετικά με τις εισαγωγές σκόρδων από τρίτες χώρες

Το Ευρωπαϊκό Κοινοβούλιο,

- έχοντας υπόψη την Κανονισμό (ΕΚ) αριθ. 2288/97 της Επιτροπής, για τη θέσπιση των κανόνων εμπορίας των σκόρδων ((EE L 315 της 19.11.1997, σελ. 3.)),

- έχοντας υπόψη τον Κανονισμό (ΕΚ) αριθ. 1859/93 της Επιτροπής, για την εφαρμογή των πιστοποιητικών εισαγωγής για τα σκόρδα που εισάγονται από τρίτες χώρες ((EE L 170 της 13.07.1993, σελ. 10.)), όπως τροποποιήθηκε από τον Κανονισμό (ΕΚ) αριθ. 1662/94 ((EE L 176 της 09.07.1994, σελ. 1.)), καθώς και τον Κανονισμό (ΕΚ) αριθ. 544/97 της Επιτροπής, για τη θέσπιση πιστοποιητικών καταγωγής για τα σκόρδα που εισάγονται από ορισμένες τρίτες χώρες ((EE L 84 της 23.03.1997, σελ. 8.)),

A. λαμβάνοντας υπόψη ότι η παραγωγή σκόρδων είναι συγκεντρωμένη σε ορισμένες περιφέρειες, στις οποίες διαδραματίζει σημαντικό κοινωνικό και οικονομικό ρόλο[semigr ] ότι με την καλλιέργεια αυτή ασχολούνται άνω των 15.000 αγροτικών εκμεταλλεύσεων και προσφέρονται περισσότερα από 3,5 εκατομμύρια ημερομίσθια άμεσης απασχόλησης,

Β. λαμβάνοντας υπόψη ότι το σύστημα προστασίας στα σύνορα, το οποίο καθιερώθηκε το 1993, δεν κατάφερε να αποτρέψει τις σοβαρές αναταράξεις που υφίσταται η κοινοτική αγορά των σκόρδων λόγω των εισαγωγών που ανέρχονται σε ποσοστό πάνω από 20% της κοινοτικής παραγωγής και σε τιμές χαμηλότερες κατά το ένα τρίτο των αντίστοιχων κοινοτικών τιμών,

Γ. λαμβάνοντας υπόψη ότι, στο μεγαλύτερο μέρος τους, οι ανωμαλίες της αγοράς οφείλονται σε τριγωνικές πράξεις για την υπέρβαση του ετήσιου ορίου των 12.000 τόνων που ισχύει για τις εισαγωγές σκόρδων από την Κίνα, καθώς και ότι στις περισσότερες από τις χώρες που συμμετέχουν στις τριγωνικές αυτές πράξεις δεν παράγονται σκόρδα,

Δ. λαμβάνοντας υπόψη ότι η τελωνειακή πρακτική ορισμένων κρατών μελών διευκολύνει τη μη εφαρμογή των ισχυουσών ρυθμίσεων όσον αφορά την εμπορία και τις εμπορικές ανταλλαγές με τρίτες χώρες,

1. υπενθυμίζει στις κυβερνήσεις των κρατών μελών την υποχρέωση να εφοδιάσουν τα σημεία εισόδου των εισαγωγών με τους αναγκαίους ανθρώπινους και υλικούς πόρους για τη διασφάλιση της εφαρμογής της κοινοτικής νομοθεσίας[semigr ]

2. καλεί τα κράτη μέλη να εγγυηθούν, μέσω των τελωνειακών υπηρεσιών τους, την ορθή δασμολογική κατάταξη των εισαγωγών σκόρδων και να πραγματοποιούν φυτοϋγειονομικούς ελέγχους και επαληθεύσεις της χώρας καταγωγής του προϊόντος[semigr ]

3. καλεί την Επιτροπή να διευρύνει το πεδίο εφαρμογής του προαναφερθέντος κανονισμού (ΕΚ) αριθ. 544/97[semigr ]

4. καλεί την Επιτροπή να προτείνει μέτρα εμπορικών αντιποίνων κατά των χωρών που συμμετέχουν σε τριγωνικές πράξεις με σκόρδα που προέρχονται από την Κίνα[semigr ]

5. καλεί την Επιτροπή να θέσει σε κίνηση τη διαδικασία για τη θέσπιση ανώτατης συνολικής ποσόστωσης 33.600 τόνων για τα σκόρδα που προέρχονται από τρίτες χώρες[semigr ]

6. καλεί την Επιτροπή να θέσει σε κίνηση τη διαδικασία δασμολογικής τροποποίησης ώστε να εφαρμοσθεί ένας αποτρεπτικός τελωνειακός δασμός στις εισαγωγές που υπερβαίνουν τη συνολική ποσόστωση[semigr ]

7. καλεί την Επιτροπή να διατυπώσει προτάσεις για την αντιστάθμιση της ζημίας στο εισόδημα των σκορδοπαραγωγών, έως ότου τεθεί σε ισχύ η συνολική ποσόστωση και η δασμολογική τροποποίηση[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και τον ΠΟΕ.